Nguyễn Phú Trọng

Nguyễn Phú Trọng (14. apríl 1944 – 19. júlí 2024) var víetnamskur stjórnmálamaður og aðalritari Kommúnistaflokks Víetnams frá 2011 til dauðadags. Hann var forseti víetnamska þingsins frá 2006 til 2011Nguyễn Phú Trọng, secrétaire général du PCV , Vietnam+, 19. janúar 2011. og var jafnframt forseti Víetnams frá 23. október 2018 til 5. apríl 2021.

Æviágrip
Nguyễn Phú Trọng fæddist þann 14. apríl 1944 í bænum Dông Hôi í umdæminu Dông Anh í útjaðri Hanoí. Hann stundaði nám við Þjóðarháskólann í Hanoí og lærði rússnesku undir lok sjötta áratugarins. Hann talar einnig reiprennandi mandarínkínversku.

Trong var kjörinn í miðstjórn og stjórnmálamefnd Kommúnistaflokks Víetnams á 10. flokksþingi hans í apríl árið 2006. Hann var forseti víetnamska þingsins frá 26. júní 2006 til 27. júlí 2011.

Árið 2011, á 11. flokksþingi Kommúnistaflokksins sem haldið var frá 12. til 19. janúar, var Trong kjörinn til að taka við af Nông Đức Mạnh sem aðalritari flokksins.Nguyen Phu Trong elected Party General Secretary , Info.VN, 19. janúar 2011Du 11e Congrès du PCV émane une nouvelle confiance , Vietnam+, 19. janúar 2011 Trong heimsótti Barack Obama Bandaríkjaforseta í Hvíta húsinu í Washington árið 2015 og var þetta í fyrsta sinn sem leiðtogar Víetnams og Bandaríkjanna áttu formlegan fund frá því að ríkin tóku upp eðlileg stjórnmálasamskipti tveimur áratugum fyrr.

Þann 23. október 2018 var Trong einnig kjörinn forseti Víetnams af víetnamska þinginu með 476 atkvæðum af 477. Hann tók við embættinu af Trần Đại Quang, sem hafði látist í embætti mánuði fyrr. Trong varð þar með fyrsti maðurinn til að gegna samtímis embætti flokksleiðtoga og forseta landsins frá því að Hồ Chí Minh lést árið 1969. Trong gegndi embætti forseta Víetnams til ársins 2021 en síðan tók Nguyễn Xuân Phúc við af honum.

Trong bauð sig fram til endurkjörs sem aðalritari Kommúnistaflokksins á 13. flokksþingi hans í janúar 2021. Hann naut þá nokkurrar alþýðuhylli vegna skilvirkra viðbragða stjórnarinnar við Covid-19-faraldrinum, sem leiddi ekki til margra dauðsfalla í Víetnam, og vegna hagvaxtar sem var með hinum mesta á heimsvísu. Trong var endurkjörinn til þriðja kjörtímabils síns þann 31. janúar 2021.

Þann 1. febrúar 2021 hélt Nguyễn Phú Trọng blaðamannafund þar sem hann sagði: „Ég er ekki við sem besta heilsu […] Ég er gamall og hefði gjarnan viljað fá að hvíla mig, en flokksþingið kaus mig og ég mun því sinna skyldu minni með því að beita mér af alefli í þágu flokksins míns.“

Trọng lést þann 19. júlí árið 2024, aðeins einum degi eftir að hann hafði tilkynnt að hann hygðist stíga til hliðar sem aðalritari Kommúnistaflokksins.

 Viðurkenningar 
 2018: Heiðursdoktorsgráða við Háskólann í Havana..

Tilvísanir

Flokkur:Forsetar Víetnams
Flokkur:Kommúnistaleiðtogar